Leadenhall Building

Leadenhall Building (známy aj ako 122 Leadenhall Street) je mrakodrap v britskom veľkomeste Londýn. S výškou 225 m je najvyššou budovou časti City of London. Súčasný mrakodrap bol postavený na mieste staršej budovy pomenovanej podľa lokality (122 Leadenhall Street) z roku 1969. Budova, ktorú navrhla architektonická spoločnosť Gollins Melvin Ward Partnership, mala 14 nadzemných poschodí, 3 podzemné poschodia a 54 m. Architektúra 122 Leadenhall Street bola ovplyvnená mrakodrapom Seagram Building architekta Ludwiga Mies van der Rohea. Po poškodení bombou na začiatku 90. rokov bola rozhodnutá demolícia budovy. Tá sa konala v rokoch 2007 - 2008. Nová budova bola navrhnutá spoločnosťou Richarda Rogersa Rogers Stirk Harbour + Partners v štýle high-tech s prvkami postmodernizmu a výstavba sa začala v januári roku 2011. Nová budova bola dokončená v júni roku 2014. V budove sa nachádza 48 nadzemných poschodí a 2 podzemné. Vďaka svojmu tvaru dostala prezývku Cheesegrater (slov. Strúhadlo na syr). Iné projekty Commons ponúka multimediálne súbory na tému Leadenhall Building Zdroj Tento článok je čiastočný alebo úplný preklad článku 122 Leadenhall Street na anglickej Wikipédii.